অনোরেঁ ভাবনায় পড়ল। মাকে সে ভালো করেই চেনে। জানে তাঁর একগুঁয়েমি, প্রচণ্ড মনোবল আর টিঁকে থাকার শক্তির কথা। ডাক্তার যা-ই বলুক না কেন, উনি আরও এক হপ্তাও টিঁকে যেতে পারেন। অনোরেঁ ভেবেচিন্তে বলল, ‘আপনি পুরো কাজটার জন্য আমাকে একদর বলে দেন। ঝুঁকি সমানই থাকল। ডাক্তার বলেছেন যে মা শীঘ্রই মারা যাবেন। যদি তাই হয় তো আপনি জিতে যাবেন। কিন্তু কাল পর্যন্ত বা তার পর দিন টিঁকে থাকেন তো আমি জিতব, আপনি হারবেন।’